# DECIZIA ETAPEI DE ÎNCADRARE

## Nr. xx din xx.05.2018

Ca urmare a notificării adresate de **ORAȘUL GURA HUMORULUI**, cu sediul în Piața Republicii , nr.14, Gura Humorului, Judetul Suceava, **privind planul/programul -,, PLANUL DE MOBILITATE URBANĂ DURABILĂ AL ORAȘULUI GURA HUMORULUI”** înregistrată la APM Suceava cu nr. 3261/30.03.2018 , în baza:

* *HG nr. 1000/2012 privind reorganizarea şi funcţionarea Agenţiei Naţionale pentru Protecţia Mediului şi a instituţiilor publice aflate în subordinea acesteia;*
* *OUG nr. 195/2005 privind protecţia mediului, aprobată cu modificări prin Legea nr. 265/2006, cu modificările şi completările ulterioare;*
* *HG nr. 1076/2004 privind stabilirea procedurii de realizare a evaluării de mediu pentru planuri şi programe;*
* *OUG nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare;*
* *Ord. nr. 19/2010 pentru aprobarea Ghidului metodologic privind evaluarea adecvată a efectelor potenţiale ale planurilor sau proiectelor asupra ariilor naturale protejate de interes comunitar;*
* *Ord. nr. 2387/2011 pentru modificarea Ord. nr. 1964/2007 privind instituirea regimului de arie naturală protejată a siturilor de importanţă comunitară, ca parte integrantă a reţelei ecologice europene Natura 2000 în România.*

**Agenţia Naţională pentru Protecţia Mediului**/**Agenţia pentru Protecţia Mediului Suceava**

* + ca urmare a consultării autorităţilor publice participante în cadrul şedinţei Comitetului Special Constituit din data de 27.04.2018 , a completărilor depuse la documentaţie;
  + în conformitate cu prevederile art. 5 alin. 3 pct. a şi a anexei nr. 1 – Criterii pentru determinarea efectelor semnificative potenţiale asupra mediului dinH.G. 1076/2004 privind stabilirea procedurii de realizare a evaluării de mediu pentru planuri şi programe;
  + în prezenţa/lipsa comentariilor motivate din partea publicului interesat,

**decide:**

**Planul/programul ,, PLANUL DE MOBILITATE URBANĂ DURABILĂ AL ORAȘULUI GURA HUMORULUI”, titular** ORAȘUL GURA HUMORULUI**,** **nu necesită evaluare de mediu şi nu necesită evaluare adecvată şi se va supune adoptării fără aviz de mediu*.***

**Documentația tehnică se aprobă cu următoarele condiții:**

Prezenta decizie finală este valabilă pe toată perioada de valabilitate a PMUD-ului dacă nu intervin modificări ale acestuia.

**Caracteristicile și localizarea proiectului**

Arealul planului de mobilitate este reprezentat de teritoriul unității administrativ-teritoriale Gura Humorului, oraș situat în județul Suceava, în Regiunea de Dezvoltare Nord-Est a României. Alegerea arealului acoperit de PMUD al Orașului Gura Humorului s-a realizat prin corelarea cu prevederile Planului de Urbanism General, și ținând seama de relațiile de transport cu teritoriul învecinat.Din punct de vedere administrativ , Orașul Gura Humorului are în componență două localități:orașul Gura Humorului – reședința orașului - și Voroneț- localitate componentă.

**1. Caracteristicile planurilor şi programelor cu privire, în special, la:**

*a) gradul în care planul sau programul creează un cadru pentru proiecte şi alte activităţi viitoare fie în ceea ce priveşte amplasamentul, natura, mărimea şi condiţiile de funcţionare, fie în privinţa alocării resurselor;*

Planul de Mobilitate Urbană Durabilă al Orașului Gura Humorului stabilește modul în care se vor pune în aplicare conceptele moderne de planificare şi management al mobilității urbane durabile, așa cum au fost definite și implementate la nivel european. Aceste concepte sunt particularizate la specificul Orașului Gura Humorului, urmărind maximizarea efectelor aduse prin îmbunătăţirea indicatorilor de mobilitate pe perioada 2017-2030. Scopul **Planului de Mobilitate Urbană Durabilă al Orașului Gura Humorului** este de îmbunătățire și dezvoltare echilibrată a tuturor modalităților de transport și schimbare spre modalități de transport cu impact cât mai redus asupra mediului.

Un plan de mobilitate urbană durabilă are ca ţintă principală îmbunătăţirea accesibilităţii zonelor urbane și furnizarea de servicii de mobilitate și transport durabile către, prin și în zona urbană respectivă.

*b) gradul în care planul sau programul influenţează alte planuri şi programe, inclusiv pe cele în care se integrează sau care derivă din ele;*

Planul de Mobilitate urbană Durabilă presupune parcurgerea mai multor etape pornind de

la definirea profilului și auditului comunității până la stabilirea direcțiilor strategice de dezvoltare și a unui portofoliu de proiecte pentru Orașul Gura Humorului;reprezintă un instrument de planificare prin care se asigură posibilitatea stabilirii unor politici locale pe termen mediu și lung, managementul și controlul activităților curente și de perspectivă și modalitățile de implementare ale acestor politici și proiecte.

c) *relevanţa planului sau programului în/pentru integrarea consideraţiilor de mediu, mai ales din perspectiva promovării dezvoltării durabile;*

Planul de Mobilitate Urbană Durabilă urmărește crearea unui sistem de transport durabil, care să satisfacă nevoile comunităţilor din teritoriul său, vizând următoarele cinci obiective strategice:

1.Accesibilitatea – Punerea la dispoziţia tuturor cetăţenilor a unor opţiuni de transport care să le permită să aleagă cele mai adecvate mijloace de a călători spre destinaţii și servicii-cheie. Acest obiectiv include atât conectivitatea, care se referă la capacitatea de deplasare între anumite puncte, cât și accesul, care garantează că, în măsura în care este posibil, oamenii nu sunt privaţi de oportunităţi de călătorie din cauza unor;

2. Siguranţa și securitatea – Creșterea siguranţei și a securităţii pentru călători și pentru comunitate în general;

3. Mediul – Reducerea poluării atmosferice și fonice, a emisiilor de gaze cu efect de seră și a consumului energetic. Trebuie avute în vedere în mod specific ţintele naţionale și ale Comunităţii Europene în ceea ce privește atenuarea schimbărilor climatice;

4. Eficienţa economică – Creșterea eficienţei și a eficacităţii din punctul de vedere al costului privind transportul de călători și de marfă;

5. Calitatea mediului urban – Contribuţia la creșterea atractivităţii și a calităţii mediului urban și a proiectării urbane în beneficiul cetăţenilor, al economiei și al societăţii în ansamblu.

*d) problemele de mediu relevante pentru plan sau program;*

e*) relevanţa planului sau programului pentru implementarea legislaţiei naţionale şi comunitare de mediu;*

**2. Caracteristicile efectelor şi ale zonei posibil a fi afectate cu privire, în special, la:**

*a) probabilitatea, durata, frecvenţa şi reversibilitatea efectelor – prin măsurile luate nu apar efecte negative remanente asupra mediului;*

*b) natura cumulativă a efectelor – nu este cazul;*

*c) natura transfrontieră a efectelor – nu este cazul;*

*d) riscul pentru sănătatea umană sau pentru mediu (de exemplu, datorită accidentelor*) – nu este cazul;

*e) mărimea şi spaţialitatea efectelor (zona geografică şi mărimea populaţiei potenţial afectate – este redusă pe perioada execuției lucrărilor ;*

*f) valoarea şi vulnerabilitatea arealului posibil a fi afectat, date de:*

*(i)* caracteristicile naturale speciale sau patrimoniul cultural;

*- nu este cazul;*

*(ii)* depăşirea standardelor sau a valorilor limită de calitate a mediului;

* *este redusă pe perioada execuției lucrărilor;*

*(iii)* folosirea terenului în mod intensiv;

*- este redusă pe perioada execuției lucrărilor.*

*g) efectele asupra zonelor sau peisajelor care au un statut de protejare recunoscut pe plan naţional, comunitar sau internaţional;*

**Obligaţiile titularului:**

* + Respectarea legislației de mediu în vigoare.

**Informarea şi participarea publicului la procedura de evaluare de mediu/procedura de evaluare adecvată:**

* În urma publicării în ziarul „Monitorul de Suceava” a anunțurilor publice privind prima

versiune a proiectului în zilele de 03.04.2018 și 05.04.2018, nu au fost semnalate observații din partea publicului.

- În urma publicării din data de xx.05.2018, în ziarul „Monitorul de Suceava”, a anunțului deciziei de încadrare nu au fost semnalate observații din partea publicului.

Prezenta decizie poate fi contestată în conformitate cu prevederile **Legii contenciosului administrativ nr. 554/2004** cu modificările şi completările ulterioare.

**DIRECTOR EXECUTIV**

**GHEORGHE ALDEA**